
PLEC DE PRESCRIPCIONS TÈCNIQUES PARTICULARS QUE REGIRAN LA CONTRACTACIÓ, MITJANÇANT PROCEDIMENT OBERT, DELS SERVEIS D’INTEPRETACIÓ PER L’AGÈNCIA CATALANA DE COOPERACIÓ AL DESENVOLUPAMENT 






































1. NECESSITAT DEL SERVEI

Es preveu realitzar un contracte que inclogui els serveis d’interpretació d’enllaç, simultània i consecutiva per l’Agència Catalana de Cooperació al Desenvolupament de la Generalitat de Catalunya (en endavant ACCD) per tal de poder executar les activitats de cooperació al desenvolupament que li són pròpies amb els actors i agents, nacionals o internacionals amb els quals interrelaciona. 


2. OBJECTE DEL CONTRACTE 

L’objecte d’aquest plec és establir les condicions tècniques d’execució per a la prestació dels serveis d’interpretació simultània i consecutiva en llengües no oficials a Catalunya de l’ACCD.

 
3. DESCRIPCIÓ I CARACTERÍSTIQUES DEL SERVEI

3.1. Serveis d’Interpretació.

[bookmark: _GoBack]De conformitat amb les instruccions de l’ACCD, el contractista ha d’interpretar als idiomes indicats per aquesta les ponències, exposicions o discursos.

També ha d’interpretar en un llenguatge intel·ligible per aquestes persones tot allò que el personal de l’ACCD li encomani en el marc de les conferències, jornades i actes que realitzi.

El contractista ha de garantir en la prestació dels serveis que els intèrprets facin ús d’un llenguatge comú o estàndard, comprensible i precís, evitant paraules ambigües que poden donar peu a malentesos o males interpretacions, fent servir paraules que la ciutadania també usa de manera quotidiana, defugint d’arcaismes i estrangerismes, i amb un estil inclusiu, no androcèntric, no sexista, no racista, no ofensiu, etc, 

El contractista ha de garantir en la prestació dels serveis a l’ACCD intèrprets amb coneixements d’interpretació dels idiomes que requereixi l’ACCD. 

Així mateix, el contractista  haurà de proporcionar, quan s’escaigui, per a l’execució correcta del servei, el material i equip tècnic corresponent, quins elements es descriuen en el punt 3.2 del present plec. 

Els serveis es prestaran a la seu de l’ACCD (Via Laietana, número 14, 4a planta, Barcelona), o en un altre emplaçament del territori català on es requereixi la prestació dels serveis, comunicat amb una antelació mínima de quaranta-vuit (48) hores a l’empresa adjudicatària.

Les interpretacions que es podran encarregar podran ser simultània, consecutiva, i d’enllaç:

3.1.1. interpretació simultània.

En la interpretació simultània l'intèrpret tradueix conforme el ponent va parlant, al mateix temps, de forma simultània. 

L'intèrpret tradueix amb auriculars i micròfon, des d'una cabina amb vista a l'escenari o lloc des del qual parla el ponent.

La interpretació simultània requereix que s’habiliti l’emplaçament amb una cabina d'interpretació, en el seu cas, i amb auriculars per a l'intèrpret, el ponent i tot el públic.

3.1.2. Interpretació consecutiva.

En la interpretació consecutiva el ponent parla primer, i immediatament després l'intèrpret tradueix el que s'ha dit.

La interpretació es denomina consecutiva perquè el ponent fa una pausa després de cada frase, donant temps a l'intèrpret a traduir aquesta frase. L'intèrpret se situa al costat del ponent i tots dos van parlant de forma alterna, però fluïda.

3.1.3. Interpretació d’enllaç.

En la interpretació d’enllaç l'intèrpret acompanya a la/es persona/es que designi el responsable del contracte de l’ACCD durant tot el temps de la interpretació, traduint per aquests sigui quina sigui la necessitat: visites, gestions, documentació, reunions, menjars, etc. 

L'intèrpret acompanya físicament a la/es persona/es que designi el responsable del contracte de l’ACCD i tradueix de forma consecutiva tant a aquest/s com al seu interlocutor.

3.2. Exigències mínimes quant a l’acreditació de coneixements, experiència professional dels intèrprets, i material tècnic.

El contractista i les persones al seu càrrec que destini a la prestació del servei hauran de comptar amb els coneixements suficients per al compliment correcte de les prestacions de tots els serveis d’intèrpret que sol·liciti l’ACCD.

El contractista haurà de comptar amb una dotació suficient de recursos humans per poder complir amb els requisits de disponibilitat exigits, a l’objecte d'atendre degudament en temps i forma tots els serveis que li sol·licitin, i posar a la disposició del contracte com a mínim una (1) persona amb habilitació com a Intèrpret jurat, d’acord amb el Decret 129/2018, de 26 de juny, de la traducció i la interpretació jurades, d’acord amb la clàusula 3.2 del plec de prescripcions tècniques particulars.

Els intèrprets assignats a la prestació dels serveis hauran de disposar d’una experiència igual o superior a tres (3) anys en treballs similars.

El contractista haurà d’adscriure a l’execució del contracte el material tècnic necessari per realitzar les interpretacions requerides per l’ACCD (a destacar, receptors, cabina, consoles, emissor, radiadors, circuit tancat de TV, càmera amb trípode, monitor per a la imatge de la sala, monitor de dades, tècnic de so, pupitres d’intèrprets, micro-auriculars, unitat de control de sistemes, tot aquell material necessari per a la prestació del servei i a demanda enregistrament d’àudio).

El contractista haurà de comunicar les dades del material tècnic necessari per a la prestació del servei, garantint, com a mínim, estar a disposició del següent equip d’enregistrament per qualsevol servei que se li encomani:

· 100 receptors digitals amb auricular.
· Cabina d’interpretació.
· Pupitre d’interpretació.
· Consol a digital per intèrpret.
· Emissor. 
· Radiador digital d’alta potència.
· Circuit tancat de TV.
· Càmera amb trípode.
· Monitor per a la imatge de la sala.
· Monitor de dades.
· Pupitres d’intèrprets.
· Micro-auriculars. 
· Unitat de control de sistemes.
· Plataforma digital (tipus zoom o similar) per al format virtual o híbrid.
· Enregistrament d’àudio.
· Servei de muntatge i desmuntatge de tots els elements necessaris per la prestació del servei (inclosos els desplaçaments).

3.3. Obligacions del contractista

El contractista, en els quinze (15) primers dies d’execució del contracte, haurà de comunicar el llistat de les persones intèrprets que s’assignaran a la prestació del servei. 

La comunicació de dades de caràcter personal relatives als intèrprets de l’empresa contractista a l’ACCD es realitza a l’empara de la Llei Orgànica 3/2018, de 5 de desembre, de Protecció de Dades Personals i garantia dels drets digitals. L’ACCD utilitzarà aquestes dades exclusivament per a les finalitats pròpies del contracte, i amb subjecció estricta a la normativa sobre protecció de dades de caràcter personal.

El contractista haurà de comunicar a l’ACCD qualsevol modificació que pogués experimentar llur plantilla i que afecti als professionals assignats al servei d’interpretació.

El contractista ha de garantir la prestació del servei sempre que sigui requerit per l’ACCD.

La persona de l’ACCD responsable del contracte comunicarà amb un mínim de quaranta-vuit (48) hores la data i l’hora d’un emplaçament on es requereixi la prestació del servei d’interpretació i facilitarà aquella informació i documentació que consideri rellevant per a una correcta prestació del servei. En la demanda del servei es concretarà l’idioma a interpretar, així com si es preveu alguna especificitat.

El contractista ha de disposar dels mitjans de telecomunicació adients i suficients (telèfon, fax, cercapersones, correu electrònic, etc.) que permetin a la persona de l’ACCD responsable del contracte posar-s'hi en contacte directe en qualsevol moment a fi d’efectuar el requeriment dels seus serveis, de manera que quedi constància escrita o magnètica de la seva recepció.

L’enregistrament d’àudio de les interpretacions haurà de ser de qualitat òptima per a poder ésser editat. 

El contractista comunicarà sempre a la persona de l’ACCD responsable del contracte les dades de l’intèrpret a qui encarrega la prestació del servei i confirmarà la seva assistència. En aquest sentit, serà obligació del contractista que l’intèrpret assignat es presenti puntualment al lloc i hora fixada. 

El contractista i totes persones que prestin els serveis sota el seu càrrec o direcció es comprometen a reproduir fidelment, íntegrament i amb imparcialitat el contingut de les presentacions/exposicions orals que s’hagin d’interpretar en el marc de l’execució d’aquest contracte.

El contractista haurà de garantir el servei i els terminis establerts en aquest plec. Totes les causes que puguin impedir o dificultar la prestació del servei en les condicions pactades, siguin previsibles o sobtades, han d’ésser solucionades pel contractista, qui no podrà al·legar-les com a justificació de la interrupció del servei, llevat que es tracti de causes de força major.

3.4. Horaris en la prestació del servei i facturació

La prestació del servei podrà ser encomanat de dilluns a diumenge i en qualsevol horari. 

Els serveis o la part dels serveis que es prestin totalment o parcialment dins de dies no laborables, el preu unitari bàsic ofertat pel contractista serà incrementat en un 30% addicional en concepte de festivitat. 

A l’efecte d’aquest contracte, únicament s’aplica aquest increment en els serveis que es desenvolupin dins de les circumstàncies següents:

· Serveis prestats en dissabtes, a partir de les 14:00 hores.
· Serveis prestats en diumenges.
· Serveis prestats en les 13 festes del calendari laboral comunes a tot Catalunya.
· Serveis prestats en dia de festa local del municipi en què es presti el servei.
· Serveis o la part dels serveis que es prestin totalment o parcialment dins de les franges nocturnes (entre les 22:00 i les 6:00 hores).

Així mateix, en el cas que, per motius d’urgència, l’ACCD encarregui el servei amb menys de 48 hores d’antelació, el preu unitari bàsic ofertat pel contractista serà incrementat en un 30% addicional.

La facturació mínima serà de dues (2) hores pel servei d’interpretació d’enllaç.

La facturació per la interpretació simultània i consecutiva serà per hores, o bé per jornada parcial, que serà aquella que tingui una durada superior a dos (2) hores i inferior o igual a quatre (4) hores.

La facturació per la interpretació simultània i consecutiva també es podrà facturar per jornada complerta. Es considerarà jornada complerta aquella que requereixi entre quatre (4) i sigui inferior o igual a vuit (8) hores.

El temps d’espera previ des de la compareixença a l’emplaçament designat per l’ACCD fins a l’inici efectiu del servei d’interpretació, es computarà a efectes de facturació sempre que el retard sigui motivat per incidències pròpies de l’ACCD.

En el cas que hi hagi interrupcions durant la realització d’un mateix servei d’interpretació per incidències pròpies de l’ACCD i que es requereixi que l’intèrpret hi romangui físicament per continuar posteriorment amb la interpretació sol·licitada, es computa igualment el temps d’espera des del moment de la interrupció fins a la represa del servei pel qual se l’ha requerit.
 
En el cas que hagi de prestar més d’un servei, es computa com a temps d’espera la suma del temps des de la compareixença fins a la prestació efectiva del primer servei, més el temps des de l’acabament d’aquest servei fins a l’inici del servei següent, i així successivament com tantes interpretacions hagi de prestar.

El temps d’espera, en els supòsits anteriorment esmentats, es facturarà a raó d’un 30 % del valor del preu unitari dels serveis a prestar.

No computaran ni ocasionaran despeses els temps d'espera motivats per la compareixença d’hora o presència intempestiva de l'intèrpret per iniciativa pròpia.

Quan s’utilitzi una sala que compti amb equip d’interpretació aquest no serà objecte de facturació.

Estan implícits en els preus unitaris els costos dels conceptes que es detallen a continuació:

· Qualsevol despesa en concepte de locomoció, manutenció o allotjament que sigui conseqüència del servei sol·licitat per l’ACCD.
· Les despeses en concepte de la utilització dels materials, estris i altres mitjans emprats en la prestació dels serveis.
· Tots els costos dels serveis auxiliars necessaris per a la correcta prestació del servei, així com els de transport de persones i de material.
· Tots els costos de substitució o suplència del personal anterior per vacances, absències, baixes o qualsevol altra contingència o situació, de manera que les substitucions assegurin en tots els casos la continuïtat de la prestació del servei. 

Per tant, a l’efecte d’aquest contracte, els conceptes anteriors han d’estar inclosos a càrrec dels preus unitaris bàsics oferts pels licitadors. En conseqüència, els adjudicataris no poden facturar aquests conceptes com a complement o factura separada dels serveis específics d’interpretació.

El contractista haurà de justificar els serveis realitzats en el moment de presentar la factura a través d’un document on s’especifiqui: 
a) Lloc de realització del servei. 
b) Data de realització del servei. 
c) Hora d’inici i hora de finalització del servei realitzat. 
d) Idioma del servei realitzat. 
e) Identificació del personal intèrpret que ha realitzat el servei.

3.5. Requisits de confidencialitat i custòdia

L’empresa contractista haurà d’adoptar les mesures corresponents per tal de garantir la confidencialitat i integritat del contingut de la informació que accedeixi per a la interpretació, restant obligades totes aquelles persones que hi tinguin accés a tenir secret del seu contingut, fins i tot una vegada finalitzada la vigència del present contracte.

3.6. No vinculació laboral

El personal de l’empresa contractista que presti els serveis d’interpretació objecte del present contracte no tindrà cap vinculació laboral amb l’ACCD, depenent única i exclusivament del contractista, qui assumirà la condició d’empresari amb els drets i obligacions que això comporta respecte l’esmentat personal, de conformitat amb la legislació vigent.

 
4. PERSONAL ENCARREGAT DE L’EXECUCIÓ DEL CONTRACTE 

L’empresa contractista hauran de comunicar la persona que serà responsable davant de l’ACCD, indicant el nom i cognoms, telèfons fixos i mòbils, correu electrònic i núm. de fax. Aquesta persona haurà de centralitzar les relacions entre l’empresa i l’ACCD de forma que, entre d’altres coses, serà l’encarregada de gestionar totes les peticions de serveis demanats, així com de resoldre les incidències de tot ordre que puguin sorgir, a més de lliurar la informació que se li sol·liciti en relació al contracte i la seva execució.

